b"\n_START_ARTICLE_\nSkid Row\n_START_PARAGRAPH_\nSkid Row er et amerikansk Hard Rock-band, der blev dannet i 1986 i Toms River, New Jersey. De havde deres storhedstid i slutningen af 80'erne og starten af 90'erne, hvor de toppede de amerikanske hitlister med sange som 18 And Life, Youth Gone Wild og I Remember You.\n_START_SECTION_\nHistorie\n_START_PARAGRAPH_\nSkid Row blev dannet i 1986 i Toms River, New Jersey af guitaristen Dave Sabo og bassisten James Southworth. Navnet Skid Row er taget efter Phil Lynott og Gary Moores irske band af samme navn, men Phil Lynott og Gary Moore valgte af s\xc3\xa6lge rettighederne til det nye Skid Row. 3 \xc3\xa5r senere udkom deres debutalbum, som blev en k\xc3\xa6mpe succes og fik en imponerende 5. plads p\xc3\xa5 den amerikanske albumliste. Albummet var is\xc3\xa6r pr\xc3\xa6get af den karakteristiske glam metal-lyd, som var meget popul\xc3\xa6r i 80\xc3\xa9rnes USA. I 1991 udkom s\xc3\xa5 bandets 2. album, Slave To The Grind, som endte som nummer 1 p\xc3\xa5 den amerikanske albumliste. Dette album var dog mere pr\xc3\xa6get af den nye Groove metal-lyd, som vandt frem i starten af 90\xc3\xa9rne. Dog havde albummet ogs\xc3\xa5 den karakteristiske Skid Row-lyd, som man kendte fra debutalbummet. 4 \xc3\xa5r senere udkom deres 3. album, Subhuman Race. Dette blev dog ikke n\xc3\xa6r s\xc3\xa5 succesfuldt som de to forg\xc3\xa5ende og opn\xc3\xa5ede s\xc3\xa5ledes kun en 35. plads p\xc3\xa5 den amerikanske albumliste. \xc3\x85ret efter valgte forsangeren, Sebastian Bach, at forlade bandet, hvilket fik resten af bandet til at tr\xc3\xa6kke stikket ud. 3 \xc3\xa5r senere blev bandet dog gendannet, dog med den nye forsanger, Johnny Solinger. Efterf\xc3\xb8lgende har bandet udgivet to albums ydeligere, Thickskin og Revolutions per Minute, men disse har end ikke n\xc3\xa5et en placering p\xc3\xa5 den amerikanske albumliste."